สวัสดีค่ะ พอดีมีอะไรกับแฟนแต่ไม่ทราบว่าถุงยางอนามัยรั่ว แต่แฟนหลั่งนอกค่ะ หลังจากนั้นประมาณ 30 นาที เลยไปซื้อยาคุมฉุกเฉิน รับประทานทีเดียว 2 เม็ด อยากทราบว่ามีโอกาสท้องไหมคะ และก่อนหน้าได้กินยาคุมแบบ 21 เม็ดจนหมด และได้หยุดยาแล้ว 1 วัน ถึงมามีเพศสัมพันธ์
สวัสดีค่ะ หากทานยาคุมกำเนิดจนครบ 21 เม็ด และหยุดยาไป 1 วัน ก็ถือว่ายาคุมยังมีฤทธิ์ในการป้องกันการตั้งครรภ์ได้อยู่ และไม่จำเป็นต้องทานยาคุมฉุกเฉินไป เพราะหากทานไป ก็อาจทำให้ประจำเดือนเลื่อนออกไปได้ แทนที่จะมาในช่วงที่เว้นระยะการทานยาคุม 7 วันค่ะแต่หากหมายถึงว่าทานจนครบ 21 เม็ด แล้วได้เว้นระยะไป 7 วันแล้ว แต่ไม่ได้เริ่มทานยาคุมแผงใหม่ แล้วได้มีเพศสัมพันธ์ ก็จะมีโอกาสตั้งครรภ์ได้ ซึ่งหากได้ทานยาคุมฉุกเฉินไป ภายในไม่เกิน 12 ชั่วโมง ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ค่ะ